
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
от Димитър Николов Николов

Кмет на  Община Бургас

ОТНОСНО: Прекратяване на съсобственост между Община Бургас и физическо лице чрез продажба на общинските идeални части от УПИ ІV-152 в кв.23 по ПУП-ПРЗ на с. Брястовец, Община Бургас.
УВАЖАЕМИ  ОБЩИНСКИ  СЪВЕТНИЦИ,

Постъпило е заявление с вх. № 94-01-13722/20.04.2022г. от П. Д. К. от гр. Бургас, за прекратяване на съсобственост в УПИ ІV-152 в кв.23, целият с площ 921 кв. м по ПУП-ПРЗ на с. Брястовец, Община Бургас, съответстващ на ПИ с идентификатор 06776.501.152, с площ 915 кв. м. по одобрена КК на с. Брястовец, чрез изкупуване на общинските идеални части в имота.
Заявителят е придобил парцел ІV-152 в кв.23, описан като празно дворно място с площ 860 кв. м съгласно Нотариален акт за покупко-продажба на недвижим имот №70, т.ІІ, р.4893, д.234/2006г., издаден от Нотариус, гр. Бургас.


 Община Бургас е собственик на 46/921 кв. м ид. ч. от УПИ ІV-152 в кв.23, целият с площ 921 кв. м по ПУП-ПРЗ на с. Брястовец, Община Бургас, съответстващи на 46/915 кв. м идеални части от ПИ с идентификатор 06776.501.152, с площ 915 кв. м. по одобрена КК на с. Брястовец, за които е съставен Акт № 10158/16.01.2023 г. за частна общинска собственост.



Останалите 15 кв. м идеални части до пълната площ на имота са от съседен имот от север.


Съсобствеността е възникнала по силата на действащия  ПУП на населеното място от 1986г., като към имота е придадена част от уличната регулация от юг.

  Общинската част от имота не отговаря на изискванията на чл.19 от ЗУТ за обособяване на самостоятелен урегулиран поземлен имот. 
 

  Съсобствения имот не носи приходи на Община Бургас, а в същото време е данъчно задължена, поради което е целесъобразно прекратяване на съсобствеността чрез продажба дела на общината по пазарни цени.



Съгласно разпоредбата на чл.41, ал.2, във връзка с чл.22, ал.3 от Закона за общинската собственост, е възложена от Община Бургас и изготвена от независим оценител, вписан в регистъра на независимите оценители в България, пазарна оценка на общинската идеална част от имота, определена в размер на 1570 (хиляда петстотин и седемдесет) лева.
Данъчната оценка на общинската идеална  част от имота, предмет на продажба е 95,90 (деветдесет и пет лв и деветдесет ст).
Eто защо, като взех предвид Протокол-решение от 16.06.2022 год. на  Комисията, назначена с моя Заповед № 1325/25.05.2021 г., което възприемам изцяло, в изпълнение на правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас по т.1 от дневния ред на проведеното на 28.06.2016 г. заседание (Протокол № 13), да вземе следното
                                                    Р Е Ш Е Н И Е:


Да се прекрати съсобствеността между Община Бургас и П. Д. К. с ЕГН *** и постоянен адрес: гр. ***, ж.к. *** бл.*, вх.*, ет.*, чрез продажба на общинските идеални части в недвижим имот, актуван с Акт № 10158/16.01.2023 г. за частна общинска собственост, представляващ 46/921 (четиридесет и шест от деветстотин двадесет и един) кв. м идеални части от  УПИ ІV-152 (четири римско за имот пл. номер сто петдесет и две), целият с площ 921 (деветстотин двадесет и един) кв. м, отреден "За жилищно строителство" в кв.23 (двадесет и три) по ПУП-ПРЗ на с.Брястовец, Община Бургас, при граници на целия имот: североизток и югоизток - улици, югозапад - УПИ ХІV и северозапад - УПИ ІІІ, съответстващи на 46/915 кв. м идеални части от ПИ с идентификатор 06776.501.152 (нула шест седем седем шест точка пет нула едно точка едно пет две) с площ 915 (деветстотин и петнадесет) кв. м по КККР на с. Брястовец, Община Бургас, при съседи: имоти с идентификатори: 06776.501.566, 06776.501.690, 06776.501.670 и 06776.501.144, за сума в размер на 1570 (хиляда петстотин и седемдесет) лв., без ДДС.
Приложения: Заявление вх. № 94-01-13722/20.04.2022г., Нотариален акт за покупко-продажба на недвижим имот №70, т.ІІ, р.4893, д.234/2006г., издаден от Нотариус, гр.Бургас, Акт № 10158/16.01.2023 г. за частна общинска собственост, скица №15-28345/13.01.2023г., издадена от СГКК – Бургас, скица по ПУП-ПРЗ, издадена от Община Бургас, експертна оценка от лицензиран оценител, удостоверение за данъчна оценка и протокол от 16.06.2022 г. на комисия, назначена със Заповед № 1325/25.05.2021 г. 
ДИМИТЪР НИКОЛОВ

Кмет на Община Бургас 

Съгласували:

Златина Георгиева, директор, дирекция ПНО

Живко Димитров, директор,  дирекция УОС

Катерина Сидерова – Грудова, гл. юрисконсулт в дирекция УОС

Изготвил: 

Силвия Кемурджиева,  гл. спец. в дирекция УОС

